Hancock

Hancock er en amerikansk superheltfilm fra 2008 regissert av Peter Berg. Han har tidligere regissert blant annet The Kingdom (2007).

Historien ble opprinnelig skrevet av Vincent Ngo i 1996, men det tok mer enn 10 år før produksjonen ble satt i gang i 2007. Ulike regissører har vært tilknyttet prosjektet, blant dem Tony Scott, Michael Mann og Jonathan Mostow og Gabriele Muccino. Opptakene til Hancock var opprinnelig tenkt gjennomført før I Am Legend. Hancock ble filmet i Los Angeles med et produksjonsbudsjett på 750 millioner norske kroner.

I USA ble filmen gitt aldersgrensen PG-13 av Motion Picture Association of America etter endringer som ble gjort i etter ønske fra organisasjonen for å unngå en R-rating, som den hadde blitt merket med to ganger før. Filmen hadde premiere 2. juli 2008 i USA og 18. juli 2008 i Norge. Hancock har i hovedsak fått dårlige omtaler fra filmkritikere. Per i dag, har filmen spilt inn anslått NOK 3 631 millioner i hele verden.

Handling 

Filmen handler om John Hancock som er en alkoholisert og deprimert superhelt. Han kan fly, er flink til å slåss og er immun mot alle fysiske angrep, også å bli beskutt. Han bruker superkreftene sine til å holde gatene i Los Angeles trygge. Han er imidlertid ikke en vanlig superhelt, fordi han både drikker alkohol, banner og fornærmer folk. I tillegg er han veldig klønete, og gjør gale prioriteringer.

Superheltens popularitet blant befolkningen i Los Angeles er kraftig synkende fordi han ofte forårsaker skader for millioner av dollar under redningsforsøkene sine. Under et av sine mislykkede redningsforsøk treffer han PR-agenten Ray Embrey (Jason Bateman). Ray har nylig mistet jobben og tilbyr seg å skrive om Hancock slik at superhelten får rettet opp sitt frynsete rykte og omdømme.

Ray er gift med Mary (Charlize Theron) og når Hancock og Mary introduseres oppstår en uforklarlig og umiddelbar kontakt. Kort tid etter begynner Hancocks krefter å bli svakere og svakere. Nyheten sprer seg raskt blant de kriminelle om at Hancock har satt bak lås og slå, og han må finne en måte å gjenopprette kreftene for å holde seg i live.

Produksjon

Utvikling 
Manusforfatteren Vincent NGO skrev manuskriptet Tonight, He Comes i 1996. Utkastet, som handlet om en urolig 12-åring og en avdanket superhelt, ble først plukket opp av regissør Tony Scott som et mulig filmprosjekt. Akiva Goldsman kom deretter over manuset, som han umiddelbart ble begeistret for, og oppmuntret Richard Saperstein, som dengang var president for utvikling og produksjon i Artisan Entertainment, om å sikre seg det i 2002. Regissør Michael Mann ble i utgangspunktet satt til å regissere Tonight, He Comes, men i stedet valgte han å regissere Miami Vice (2006). Etter at Artisan hadde satt prosjektet på vent, ble det kjøpt opp av Goldsman.

Manusforfatterne Vince Gilligan og John August gjennomførte en omskriving av Ngos manuskript, og Jonathan Mostow ble engasjert til å regissere filmen. Under Mostows tilsyn ble et 10-siders forslag skrevet for å sikre seg skuespiller Will Smith til å spille tittelrollen i filmen. Verken Mostow eller Smith hadde ennå gitt sine forpliktelser om å gjennomføre prosjektet på dette tidspunktet. Flere studioer forkastet muligheten til å finansiere filmen, men Columbia Pictures lyktes i å sikre rettighetene i februar 2005. Smith hadde i 2006 inngått kontrakt om innspillingen av filmen I Am Legend (2007) gjennom Warner Bros. etter innspillingen av Tonight, He Comes. Et andre utkast revidert av Gilligan førte til den endelige avtalen med Columbia. Filmen var i utgangspunktet planlagt med premiere i 2006. I november 2005 hadde Mostow og Smith skrevet kontrakter om innspilling av Tonight, He Comes, med planlagt produksjonsstart i Los Angeles sommeren 2006. Mostow trakk seg imidlertid fra prosjektet på grunn av kunstneriske uenigheter. Den italienske regissøren Gabriele Muccino tok over Mostows rolle i mai 2006. Ettersom Muccino var opptatt med sin film Pursuit of Happyness, måtte Smith gjøre om på planene og spille inn I Am Legend før Tonight, He Comes.

Innspilling 

I oktober 2006 ble Peter Berg engasjert til å regissere Tonight, He Comes med planlagt produksjonstart i mai 2007 i Los Angeles. Berg holdt da på med innspillingen av  The Kingdom i 2007. da han hørte om filmen og tok kontakt med Michael Mann, som hadde blitt en av filmens produsenter.

Regissøren beskrev planene slik: «Vi tenkte at ideen var kul, men vi ønsker å gjøre den til en enda lysere idé, det ønsket vi alle.» Før innspillingen begynte ble tittelen endret fra Tonight, He Comes til John Hancock, og senere forkortet til Hancock. Innspillingen begynte den 3. juli 2007 i Los Angeles, med et produksjonbudsjett på NOK 750 millioner. Landskapet som Hollywood Boulevard ble omformet til å se kaotisk ut, med bygningsskader, ødelagte kjøretøy og branner.

 Visuelle effekter 
Hancock var Peter Berg's første film hvor visuelle effekter utgjorde en vesentlig del av filmens innhold. Han betraktet de data-genererte kampscenene som den delen av filmen han var minst fornøyd med, ettersom han selv hadde begrenset kontroll over hva som måtte til for at scenene skulle bli vellykket.

Den ansvarlige for visuelle effekter Carey Villegas, beskrev Peter Bergs innspillingsteknikk som "svært høy energi", og det var en utfordring for skaperne av de visuelle effektene å tilpasse seg. Selv om mannskapet hadde anslått å utvikle 300 scener visuelle effekte i sitt første overslag, ble det endelige tallet rundt 525 scener.

 Rolleliste 
 Will Smith som John Hancock, en alkoholisert, sarkastisk superhelt. Smith beskrev karakter, "Hancock er ikke den gjennomsnittlige superhelt. Hver dag våkner han fylt av et raseri mot omverden. Han kan ikke huske sin forhistorie, og det er ingen som kan hjelpe ham å finne svarene." Hancock er umulig å skade, har overmenneskelig styrke, og kan fly med overlyds hastighet.
 Jason Bateman som Ray Embrey, en  PR-konsulent som Hancock redder livet til. Bateman sa, "Min karakter ser livet gjennom rosenrødt filter, slik at han ikke forstår hvorfor folk ikke ser den positive siden av Hancock.."
 Charlize Theron som Mary Embrey, Rays kone."
 Eddie Marsan som Red Parker, raner.

Markedsføring 

Filmen var opprinnelig navngitt Tonight, He Comes og senere endret til John Hancock før sin nåværende tittel. Før filmens utgivelse, markedsføring, konsulenter forsøkte å overtale Sony Pictures til å igjen endre tittelen Hancock fordi det var for intetsigende for publikum, foreslo alternativer som Heroes Never Die, Unlikely Hero, and Less Than Hero. Til tross for råd, opprettholdt Sony tittelen Hancock og baserte  markedsføringen på populariteten til filmens stjerne, Will Smith.

Mottakelse 
Hancock har fått i hovedsak fått negative omtaler fra filmkritikere. Rotten Tomatoes rapporterte at 36% av kritikerne har gitt filmen positiv kritikk, basert på et utvalg av 151, med en gjennomsnitt på 5,3 / 10. På Metacritic har den et gjennomsnitt på 49 av 100 oppnåelige poeng, basert på 37 omtaler.

Enkelte kritikere beskrev filmen som et virvar av ulike ideer som, til tross en bra start, ikke fullt leverte hva man kunne forvente.

Omsetning 

Filmen hadde førpremiere 1. juli 2008 på 3 680 kinoer i USA og Canada, og spilte inn 33 millioner NOK.

Ordinær premiere var 2. juli 2008, utvidet til 3 965 kinoer. Ved slutten av langhelgen da filmen ble sluppet, hadde Hancock inntatt øverste plassering på de amerikanske og kanadiske kinolistene, og spilt inn NOK 554,3 millioner.

Filmen gikk til topps på kinoene i Norge ved premieren den 18. juli 2008 og spilte inn NOK 7,3 millioner fra 60 kinoer.

Hancock har til nå spilt inn  1,07 milliarder NOK bare i USA og Canada. I tillegg har filmen spilt inn 1,5 milliarder i 43 andre land, noe som totalt utgjør en global omsetning på 2,595 milliarder.

Referanser

Eksterne lenker 
 
 

Filmer fra 2008
Actionfilmer fra USA
Filmkomedier fra USA
Superheltfilmer fra USA
Engelskspråklige filmer